钦定古今图书集成/明伦汇编/官常典/第585卷 > 《为濮阳公陈许谢上表》李商隐
## 钦定古今图书集成/明伦汇编/官常典/第585卷 > 《为濮阳公陈许谢上表》李商隐

揄扬皇化，宣布睿慈。连营咸鼓于《巽风》，阖境均霑于
兑泽。某材谢汉飞，义惭燕使。献书求试，学剑邀勋。大
舸千艘，早窃楼船之任；胜兵万数，晚兼车骑之名。虽
任在启行，而时当柔远。珠崖铜柱，祇务廉平；麻垒艾
亭，莫能恢复。旋属陛下荆枝叶庆，棣萼传辉。臣得先
中墨车，入拜丹陛。兰台假号，棘署参荣。奉汉后之园陵，获申送往；掌周王之廪庾，方切事居。不谓遽董戎
旃，还持武节，赐国既高于七命，承家又庆于重侯。维
彼壁田，实联鼎邑，古之近甸，今也雄藩。想像汝南，星
聚而先贤未远；经过颍上，水浊而强族皆除。况在昔
年，常邻多垒，载瞻军额，深见士心。贵忠孝之两全，则
忠可移孝；正文武之二道，则武可辅“文，咨谋将领之
能，必重英豪之选。岂虞拔擢，乃出孱微。谨当阜俗而
必致人和，贞师而不为儿戏。使流庸自占，骁悍知方，
任棠水薤之规当可服，黄霸米盐之政亦不遗。”粗勤
报效之资，用赎贪饕之责。奉违轩镜，几落尧蓂。比园
葵以自倾，昼唯向日。羡海槎之不系，秋则经天，感激
而泪血霑衣，兢忧而汗雨浃背。